钦定古今图书集成/明伦汇编/交谊典/第031卷 > 宋胡大初昼帘绪论 > 《与尚书同寮诗》傅咸
## 钦定古今图书集成/明伦汇编/交谊典/第031卷 > 宋胡大初昼帘绪论 > 《与尚书同寮诗》傅咸

非望之宠，谬加于己。猥授非据，奄司万里。煌煌朱轩，
服骥骖𫘧。晔晔初星，肃肃臣仆。晖光显赫，众目所属。
斯之弗称，匪荣伊辱。质弱尚父，受任鹰扬。德非樊仲，
王命是将。百城或违，无能有匡。一州之矜，将弛其纲。
得意忘言，言在意后。夫惟神交，可以长久。我心之孚，
有盈于缶。与子偕老，岂曰执手。出司万里，牧彼朔滨。
“服冕乘轩。六辔既均。威风先迈。百城肃震。”